



 Comanda de serveis d’inserció de publicitat institucional en mitjans de comunicació



	Expedient:

	Procediment: Concreció de condicions

	Objecte: Servei d’inserció a mitjans de comunicació concrets afins al públic adolescent i  jove de Catalunya, per desplegar i difondre un seguit d’accions comunicatives específiques en àmbits concrets, amb l’objectiu d’informar i donar a conèixer alguns dels programes i serveis de l’ACJ durant el 2024.

	Termini d’execució: fins el 31 de desembre 2024




S’adjunta a aquesta comanda un brífing de mitjans amb la planificació de les insercions de les accions/formats especials. 

Servei d’insercions a mitjans de comunicació concrets afins al públic adolescent i jove de Catalunya per una campanya de publicitat institucional informativa sobre els serveis, productes i programes de l’ACJ. 

Brífing de mitjans

1. Missatges i objectiu de la inserció als mitjans

L’ACJ té per objecte prestar serveis a la joventut, executar programes d’interès per a la joventut i gestionar els serveis que l’Administració de la Generalitat desplegui en aquesta matèria. Entre els serveis que presta i gestiona es troba el Carnet Jove, la Xarxa jove d’albergs de Catalunya (Xanascat), els Programes i Polítiques de joventut, la Xarxa catalana de serveis d’informació juvenil i l’Observatori català de la joventut.

D’entre tots els serveis i programes que presta i gestiona l’ACJ, durant el 2024 està previst desplegar i difondre un seguit d’accions comunicatives específiques en àmbits concrets dirigides a les persones joves de Catalunya, amb l’objectiu d’informar i donar a conèixer alguns dels programes i serveis de l’ACJ, i sobretot el desplegament territorial i execució del PNJCAT a través d’insercions a mitjans de comunicació molt concrets.

VIURE ALS PIRINEUS

Reduir el despoblament i promoure l’arrelament, el vincle i el foment del retorn de les persones joves al medi rural i incentivar la innovació, la creació d’empreses i els projectes dins l’economia social i solidària al món rural per facilitar que els i les joves puguin tirar endavant projectes alineats amb el seu nivell de formació són dos dels objectius del Pla d’actuació de joventut 2024. 

Els Pirineus es caracteritzen per una població envellida i amb una taxa elevada de població inactiva laboralment, a més de les peculiaritats en quant a clima i comunicacions que té en tractar-se d’un territori de muntanya. Per tant, és necessari acollir i mantenir activa la població jove en aquest territori deprimit. 

És per això que, per promoure l’arrelament i fomentar el retorn dels i les joves al territori de l’Alt Pirineu i Aran,  des de l’Agència Catalana de la Joventut es considera convenient i necessari la contractació de reportatges sobre casos de joves que han pogut realitzar el seu projecte de vida de manera exitosa en aquest territori. 

LA MIRA

Habitualment l’agenda mediàtica col·loca la joventut en un segon terme, des d’una perspectiva adultcèntrica cada cop més estructural, i en molts casos en dóna una imatge obertament negativa i estigmatitzadora basada en estereotips i l’amplificació de comportaments sovint minoritaris. 

Per tal de mostrar una imatge positiva, no adultcèntrica i diversa de la població jove, que és la destinatària de les polítiques que es duen a terme des de Joventut, l’Agència Catalana de la Joventut té la necessitat de contractar l’elaboració de continguts en mitjans de comunicació. En aquest cas, es considera convenient fer-ho mitjançant reportatges en profunditat acompanyats d’imatges de qualitat en un magazín digital que mostrin aquesta joventut real, diversa i no estereotipada.

SOCIAL.CAT

És un diari digital de referència del sector social, que cobreix la informació del tercer sector, l’acció social, l’activisme, l’associacionisme i la intervenció de l’administració pública en els àmbits socials.

S’informa diàriament sobre feminismes, drets humans, educació, salut, habitatge i desigualtats socials. I es posa el focus en col·lectius com les persones amb diversitat funcional, la gent gran, les dones, els infants i adolescents, les persones migrants i refugiades, el col·lectiu LGTBIQ+, entre d’altres. 

Es proposa l’elaboració d’un monogràfic, amb un recull de peces periodístiques al voltant de temàtiques d’interès especial per a l’ACJ, com per exemple, el desplegament territorial i l’execució del PNJCat.


DESCOBRIR CATALUNYA

La revista Descobrir, del grup Abacus SCCL, és actualment la única revista publicada i editada en català, en format electrònic i amb distribució a tot el país, especialitzada en turisme, escapades i rutes, on la Xarxa Jove d’albergs de Catalunya pot inserir articles redaccionals, publicitat i explicar el nou concepte d’albergs de joventut fent especial esment de les instal·lacions, rutes, activitats i experiències per poder arribar al públic juvenil i familiar. 

En la mateixa línia, l’ACJ i la DGJ també tenen la necessitat de donar a conèixer les diverses propostes i programes de lleure educatiu mitjançant articles, reportatges, planes de publicitat i bànners al web.  

GRUP ENDERROCK

Enderrock és una revista mensual en català especialitzada en la difusió de la música en català. S’ha convertit en el mitjà de referència de la música catalana, amb una àmplia audiència entre els joves de Catalunya, també en el seu format digital, publicada al web enderrock.cat.

Tant la plataforma digital, com la revista en paper és un aparador ideal per donar a conèixer al jovent de Catalunya els avantatges del Carnet Jove en matèria musical, cultural, artística... (festivals, concerts, convocatòries beques, etc...) i tota la resta de serveis, programes i activitats que impulsa tant la Direcció General de Joventut com l’Agència Catalana de la Joventut.

ADOLESCENTS.CAT

Adolescents.cat és la comunitat més gran i més influent pels joves i adolescents de Catalunya.  Un espai on s’informen i s’entretenen més de 350.000 persones. Estan especialitzats en la generació de continguts dirigits a joves i adolescents, i compta amb una audiència molt fidel a aquests continguts ja que ho fan d’una manera divertida i directa. Es treballa posant l’accent en els valors com la igualtat, la diversitat, l’esforç, l’actitud positiva, la solidaritat, la participació i el sentit crític. Tot plegat amb l’objectiu de fomentar una societat millor, sense assetjaments, plan d’empatia i joves lliures. 

A part compten amb un grup d’influencers de parla catalana que també generen continguts i arriben als milers de seguidors que tenen en els seus perfils d’Instagram (116K) i Tik Tok (79.7K) on cada dia es publiquen notícies i vídeos elaborats per ells. 

A més a més, el web també ofereix ajuda psicològica als més joves a través d’EL CONSULTORI, un espai virtual gratuït on els i les adolescents poden preguntar de manera anònima i segura. Les seves consultes reben una resposta personalitzada per part de psicòlogues professionals.  

Així doncs, d’entre tots els serveis i programes que presta i gestiona l’ACJ i la DGJ, durant el 2024 està previst desplegar i difondre un seguit d’accions dirigides al públic adolescent de Catalunya, amb l’objectiu d’informar i donar a conèixer-les. Entre les principals es troben les colònies de l’Estiu és teu de la Xanascat, les propostes i avantatges del Carnet Jove, així com totes les polítiques públiques de salut, gènere, treball, participació i emancipació desenvolupades per l’ACJ, i el desplegament i execució del PNJCat.


2. Públic objectiu

Públic jove i adolescent de Catalunya, en general.

3. Període de les insercions
Des de la signatura del contracte fins el 31 de desembre 2024.

4. Pressupost

El pressupost màxim per a aquestes insercions és de 89.056 € IVA exclòs (l’import amb l’IVA inclòs es de 107.757,76 €).

5. Detall de les insercions 

Es demana la inserció de les següents accions/formats especials en diverses publicacions:

5.1 VIURE ELS PIRINEUS:

-Publicació d’una pàgina a la revista VIURE ALS PIRINEUS i publicacions al diari digital www.viurealspirineus.cat 

- Diverses insercions -  Branded content (des de la signatura del contracte fins al desembre 2023)

IMPORT MÀXIM TOTAL DE LES INSERCIONS: 6.180,00 € (IVA NO INCLÒS) 

5.2 LA MIRA:

La proposta s’ha de basar en 8 articles sobre temàtiques diferents proposades per l’ACJ. 
· Publicació de l’article permanentment en obert.
· Promoció en el butlletí electrònic i xarxes socials de LA MIRA.
(a concretar dates de les publicacions)

IMPORT MÀXIM TOTAL: 10.000 € IVA NO INCLÒS.

5.3 SOCIAL.CAT

Elaboració d’un monogràfic de diversos continguts periodístics, publicats a la pàgina web de social.cat i agrupats en un espai privilegiat del web: 
· 4 reportatges on cadascun s’analitzin diversos eixos d’actuació de l’ACJ
· 2 articles d’opinió al voltant de la temàtica central del monogràfic
· El contingut s’envia per butlletí electrònic i es publica a les diferents xxss del Social.cat

IMPORT MÀXIM TOTAL: 5.000 € IVA NO INCLÒS.


5.4 DESCOBRIR CATALUNYA: 

La proposta es basa en la inserció de planes de publicitat, reportatges i altres formats especials a la revista Descobrir Catalunya i a les diferents capçaleres que gestiona Abacus com, Sapiens, Petit Sapiens o Cuina:

Descripció de les insercions:
· 8 insercions de publicitat (pàgina o publireportatge) a les diferents capçaleres de publireportatges ( 3 pàgines preferent, 1 pàgina de publireportatges i 3 dobles pàgina de publireportatge)
· 3 Campanyes de bànner d’un mes de durada aproximadament. (a concretar dates de les publicacions)
· 3 insercions a noticiaweb + newsletter
· 3 publicacions a Instagram Stories


IMPORT MÀXIM TOTAL: 14.000 € IVA NO INCLÒS.

5.5 GRUP ENDERROCK

Publicació de reportatges a la revista Enderrock, secció al web enderrock.cat
amb avantatges Carnet Jove, programes de la Xanascat i d’altres temes d’interès sobre serveis i productes de l’ACJ, dinamització a xarxes socials, etc.

· 16 pàgines redaccionals (8 pàgs. dobles a publicar entre maig i desembre 2024)
· Campanya bànners a enderrock.cat
· Subscripcions als PIJs (300) 2024

IMPORT MÀXIM TOTAL: 29.376,00 € IVA NO INCLÒS.

5.6 ADOLESCENTS.CAT

a)Per difondre els albergs de la Xanascat i les activitats que s’hi realitzen dirigides al target. Combina continguts digitals, web, vídeo i xarxes socials amb 2 influencers:  

· 2 vídeos amb influencer a Tik Tok i Instagram
· 2 articles de contingut
· 3 stories Instagram
· Dislpay a adolescents.cat (200k impressions)

b) Difusió en format Agenda i articles per a promocionar accions del Carnet Jove, descomptes i comunicacions concretes.

· 24 articles web de contingut anuals
· 24 stories d’Instagram

c) Campanya de difusió web i Instagram. Elements per a crear una campanya de difusió per a una acció concreta, activitat o comunicació institucional d’algun servei o producte de l’Agència Catalana de la Joventut. 

· 3 articles web
· 5 stories d’Instagram per a fer-ne difusió
· Display a adolescents.cat (150k impressions)


d) Campanya de difusió vídeo Instagram i Tik tok. Continguts audiovisuals per a una campanya de difusió sobre un servei, activitat, producte de l’Agència Catalana de la Joventut.

· 2 vídeos amb influencers a Instagram i Tik Tok d’Adolescents.
· 1 article al portal Adolescents.cat
· Bànner intertitial 800x600 durant 4 dies
· 2 story d’Instagram a @adolescents_cat

IMPORT MÀXIM TOTAL: 24.500,00 € IVA NO INCLÒS.


6. Presentació i valoració de les ofertes
Documentació a presentar

1. Una declaració responsable signada conforme es mantenen les condicions inicials de capacitat, solvència i representació que es van acreditar en el procediment per a l’adjudicació de l’Acord marc o la classificació empresarial opcional.
1. El model de proposició econòmica omplert i signat.
1. L’oferta econòmica. Segons el model de proposició econòmica annex a la comanda. A més, també s’haurà de presentar la proposta econòmica desglossada en un document excel a part on indiquin clarament per a cadascun dels mitjans i suports la tarifa de cada inserció, el descompte ofert, el preu o cost net resultant d’aplicar el descompte sobre la tarifa, el recàrrec, la comissió d’agència a aplicar i l’IVA. En aquest excel també caldrà indicar els preus o costos, descomptes, recàrrecs i comissions d’agència homologades en l’expedient de l’Acord Marc EC-2022-32 aplicat a la proposta en qüestió.
Aquest darrer document és a efectes informatius, per a comprovar que l’oferta compleix les condicions econòmiques homologades en l’Acord Marc, així com el nombre i característiques d’insercions a realitzar previstes a la comanda d’inserció.
D’acord amb la clàusula quaranta-dosena del plec de clàusules administratives particulars de l’Acord marc, la no participació, sense causa justificada, en més de 5 invitacions als procediments basats és causa de resolució de l’Acord marc. Les empreses han de justificar la impossibilitat de participar en el procediment basat mitjançant la presentació de l’escrit pertinent davant l’òrgan de contractació. No es podrà al·legar com a causa justificada per no participar qualsevol circumstància que pugui donar lloc a la resolució de l’Acord Marc, en aplicació de les causes  previstes en l’article 211 de la LCSP.
Criteris d’adjudicació
Cal tenir en compte que aquesta concreció de condicions no requereix d’uns serveis d’anàlisi prèvia ni de planificació ja que es tracta d’una comanda tancada per a uns mitjans, uns suports i unes insercions concretes, per tant a l’hora de seleccionar només es valorarà l’oferta econòmica, la qual es puntuarà amb un màxim de 100 punts. 
En tot cas, les ofertes presentades hauran de respectar les condicions econòmiques adjudicades i l’establert a la clàusula tercera del Plec de prescripcions tècniques de l’Acord marc. També caldrà respectar l’oferta de l’Acord marc quant a comissió d’agència. Per poder comprovar que es respecten les condicions en qüestió, es demana a les empreses que a l’excel de la proposta econòmica desglossada especifiquin els preus o costos, descomptes, recàrrecs i comissions d’agència homologades en l’expedient de l’Acord Marc EC-2022-32 aplicats a la proposta.

Per a valorar l’oferta econòmica presentada el criteri emprat és el preu final. La puntuació màxima d’aquest criteri és de 100 punts i s’aplicarà la fórmula següent: 

Puntuació = (100 punts) x (import base més baix) 
(import base que es valora) 

D’acord amb allò que s’estableix a la clàusula trenta-unena del plec de clàusules administratives particulars de l’Acord marc, en el cas que es donés un empat entre les ofertes presentades es requerirà a les empreses licitadores una nova proposta. En cas de persistir l'empat, es donarà com a guanyadora la que hagi arribat abans de forma constatable a través de la data i hora de presentació de la nova proposta.
7. Facturació

L’agència adjudicada enviarà mensualment factura a l’ACJ pels serveis prestats.

